10. 12. 94 De Europæiske Fællesskabers Tidende Nr. L 317/15 KOMMISSIONEN KOMMISSIONENS BESLUTNING af 2. december 1994 vedrørende en anmodning fra Det Forenede Kongerige til Kommissionen om at måtte undtage visse transportoperationer fra Rådets direktiv 89/684/EØF om erhvervsuddannelse for visse førere af køretøjer, der transporterer farligt gods ad (Kun den engelske udgave er autentisk) (94/785/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 89/684/EØF af 21. december 1989 om erhvervsuddannelse for visse førere af køretøjer, der transporterer farligt gods ad vej ('), særlig artikel 3, stk. 1, og ud fra følgende betragtninger : Det Forenede Kongerige har den 16. september 1994 sendt et brev til Kommissionen, hvori den anmoder Kommissionen om i henhold til artikel 3 i førnævnte direktiv at tillade undtagelse fra direktivet, i en periode af to år, af transport af ammoniumnitrat fra gården til - markerne til landbrugsformål. De engelske myndigheder har til hensigt at kræve, at en sådan transport udføres af landbrugskøretøjer, mellem landbrugsområder der drives af en enkelt landmand, at disse køretøjer tilhører den landmand, der driver jorden, at den maksimale kørselsdi- stance fra deres normale opbevaringssted er 12 km og at lasten ikke overstiger 10 tons; de andre bestemmelser, der generelt gælder for transport af dette produkt, særlig hvad angår klassificering, embal- lage og etikettering, hører ikke ind under direktivets anvendelsesområde og påvirkes derfor ikke af anmod- ningen om undtagelse ; Det Forenede Kongeriges anmodning vedrører transporter i hjemlandet, som er af en sådan art, at der er minimal fare og risiko for forurening forbundet hermed ; sådan transport udføres kun et par gange om året af landmænd, som generelt er vant til at håndtere og anvende dette () EFT nr. L 398 af 30. 12. 1989, s. 33. produkt, der anvendes til gødning ; de betingelser, som de engelske myndigheder har til hensigt at knytte hertil, udelukker enhver væsentlig fare for trafiksikkerheden og for miljøet ; denne anmodning bør derfor imødekommes — VEDTAGET FØLGENDE BESLUTNING : Artikel 1 Det Forenede Kongerige har tilladelse til at foretage en undtagelse fra direktiv 89/684/EØF for transport af ammoniumnitrat på betingelse af, at transporten foregår med landbrugskøretøjer mellem jorder, der drives af en enkelt landmand, at disse køretøjer tilhører den land- mand, der driver jorderne, at de ikke kører mere end 12 km fra det sted, hvor de normalt opbevares, og at lasten ikke overstiger 10 tons. Artikel 2 Denne beslutning er rettet til Det Forenede Kongerige Storbritannien og Nordirland. Udfærdiget i Bruxelles, den 2. december 1994. På Kommissionens vegne Marcelino OREJA Medlem af Kommissionen